Poljoprivredna, prehrambena i veterinarska škola

Stanka Ožanića

Dr. F. Tuđmana 24/H, 23000, Zadar

Klasa:602-03/19-01/462

Urbroj: 2178-1-73-19-1

Zadar, 11. 11. 2019.

Na temelju članka 6. Zakona o poticanju zapošljavanja („Narodne novine“ br. 57/12, 120/12 i 16/17) i članka 59. Zakona o radu („Narodne novine, br. 93/14 i 127/17), a u cilju korištenja mjere „Stručno osposobljavanje za rad bez zasnivanja radnog odnosa“ putem Hrvatskog zavoda za zapošljavanje Područni ured u Zadru,  te Zakona o odgoju i obrazovanju u osnovnoj i srednjoj školi („Narodne novine“ broj 87/08.,86/09, 92/10, 105/10., 90/11,16/12,86/12., 94/13, 152/14, 7/17 i 68/18)  Poljoprivredna, prehrambena i veterinarska škola Stanka Ožanića, Zadar iskazuje interes i potrebu za prijem polaznika za stručno osposobljavanje za rad bez zasnivanja radnog odnosa  i objavljuje

JAVNI POZIV

**za prijem na stručno osposobljavanje bez zasnivanja radnog odnosa**

1. **Magistra/ru/nastavnika/cu   engleskoga jezika, na određeno puno radno vrijeme – najduže 12 mjeseci (1 izvršitelj)**

**UVJETI**:  prema odredbama Zakona o odgoju i obrazovanju u osnovnoj i srednjoj školi (NN, 87/08., 86/09., 92/10., 105/10., 90/11., 16/12., 86/12.126/12.,94/13 I 152/14.) i  Pravilniku o stručnoj spremi i pedagoško-psihološkom obrazovanju učitelja i stručnih suradnika u osnovnom školstvu (NN, 47/96, 56/01).

Na javni poziv mogu se javiti nezaposlene osobe koje nemaju više od 12 mjeseci radnog staža u zvanju za koje su se obrazovale te su prijavljene u evidenciji nezaposlenih dulje od 30 dana, a u obvezi su polaganja stručnog ispita.

**Uz prijavu za natječaj kandidati su dužni priložiti:**

-zamolbu,

 -životopis s navedenom adresom elektroničke pošte,

-dokaz o državljanstvu (domovnicu ili osobnu iskaznicu),

-dokaz o stečenoj stručnoj spremi,

-potvrdu ili elektronički zapis o podacima evidentiranim u matičnoj evidenciji HZMO,

-uvjerenje HZZ da je kandidat prijavljen u evidenciji nezaposlenih dulje od 30 dana,

-uvjerenje o nekažnjavanju (ne starije od 6 mjeseci).

Isprave se prilažu u neovjerenom presliku, osim uvjerenja o nekažnjavanju.

U svrhu utvrđivanja vjerodostojnosti dokumentacije od kandidata koji je zadovoljio u postupku izvršit će se uvid u originalnu ili ovjerenu dokumentaciju, prije zaključivanja ugovora.

**Na javni poziv se mogu javiti kandidati oba spola.**

Podnošenjem prijave na javni poziv kandidati su suglasni da Poljoprivredna, prehrambena i veterinarska škola Stanka Ožanića u Zadru može prikupljati, koristiti i dalje obrađivati podatke u svrhu provedbe javnog poziva sukladno propisima koji uređuju zaštitu osobnih podataka.

Rok za prijavu je osam (8) dana od dana objave natječaja na adresu Škole:

**Poljoprivredna, prehrambena i veterinarska škola Stanka Ožanića, dr. Franje Tuđmana 24/H, 23000, Zadar**, **s naznakom „ZA JAVNI POZIV“**

Osobe koje ne podnesu pravovremenu i urednu prijavu ili ne ispunjavaju formalne uvjete iz javnog poziva ne smatraju se kandidatima prijavljenima na javni poziv.

Javni je poziv otvoren **od 11. do 19. 11. 2019.**godine, a objavljen je na  Oglasnoj ploči i mrežnim stranicama Hrvatskog zavoda za zapošljavanje i na Oglasnoj ploči i mrežnim stranicama Škole.

                                                                                                             **RAVNATELJICA:**

 **Jelena Gulan, mag. ing.**